Αυτό το διάστημα, εάν δεν το έχετε ήδη κάνει, θα κλείσετε το πρώτο ραντεβού με το γιατρό. Θα έχετε πολλές ερωτήσεις, οπότε η συνάντηση μπορεί να κρατήσει πάνω από μία ώρα. Ο γιατρός θα σας ρωτήσει το ιατρικό ιστορικό σας και τον τρόπο ζωής σας. Επίσης,
θα μετρήσει το ύψος και το βάρος σας για να υπολογίσει τον Δείκτη Μάζας Σώματος. Μερικές από τις ερωτήσεις που μπορείτε να θέσετε:
Τη μία στιγμή είμαι χαρούμενη, την άλλη στιγμή είμαι στεναχωρημένη. Οι εναλλαγές στη διάθεσή μου επηρεάζουν το έμβρυο; Πώς να αντιμετωπίσω τους πονοκεφάλους; Τι μου προτείνετε να κάνω για την αντιμετώπιση των ραγάδων; Οι φακίδες μου και τα χείλη είναι πιο σκούρα από πριν. Τι μπορώ να κάνω για να μην σκουρύνουν άλλο; Το βάρος μου έχει αυξηθεί φυσιολογικά μέχρι στιγμής; Πότε θα αρχίσω να φαίνομαι έγκυος; Είναι ασφαλής η χρήση ρινικού σπρέι στο μπούκωμα;